GiliGold/VAD_KnessetCorpus huggingface dataset:
מנחם בן-ששון: סעיף 6(ג) בחוק בית-הדין לעבודה נתקבל.
יצחק לוי: אני בעד להחיל אותו חוק על שרים, שלא יתמנו לפחות מ-3 שנים.
איל זנדברג: "(3) בסעיף 7, במקום "כשופט ראשי" יבוא "כנשיא בית-דין אזורי"; (4) בסעיף 19, במקום "השופט הראשי" יבוא "נשיא בית-הדין האזורי";" זה חילופי מושגים.
איל זנדברג: "(5) בסעיף 21, במקום הסיפה החל במילים "משתתף נשיא בית-הדין" יבוא "אב בית-הדין יהיה מי שיושב בדין, שהוא הראשון מבין אלה: (1) נשיא בית-הדין; (2) סגן נשיא בית-הדין; (3) נשיא לשעבר של בית-הדין, ואם שני נשיאים לשעבר יושבים בדין – הוותיק שביניהם, ובין בעלי ותק שווה – הקשיש שבהם; (4) סגן לשעבר לנשיא בית-הדין, ואם שני סגנים לשעבר יושבים בדין – הוותיק שביניהם, ובין בעלי ותק שווה – הקשיש שבהם; (5) הוותיק שבשופטים, ובין בעלי ותק שווה – הקשיש שבהם"; (6) בסעיף 31(ו), במקום "שופט ראשי בבית דין אזורי" יבוא "נשיא בית-דין אזורי".
מנחם בן-ששון: מי בעד סעיף 7 להצעת החוק כלשונו?
מנחם בן-ששון: הצבעה בעד סעיף 7 להצעת החוק – רוב נגד – אין נמנעים – 1 הסעיף נתקבל.
מנחם בן-ששון: סעיף 7 להצעת החוק נתקבל.
אופיר פינס-פז: אני מבקש להציע כאן הסתייגות, במקום "נשיא בית-דין אזורי" אני מציע לכתוב "שופט ראשי".
איל זנדברג: זה הסתייגות לכל הרוחב כי החליפו את המונח.
איל זנדברג: הגיעו למסקנה שצריך להיות מונח שווה לכל האורך.
מנחם בן-ששון: חבר הכנסת פינס-פז מוריד את ההסתייגות.
איל זנדברג: סעיף 8 – תיקון חוק בית-המשפט לעניני משפחה "בחוק בית-המשפט לעניני משפחה, התשנ"ה-1995 (בחוק זה – חוק בית-המשפט לעניני משפחה), בסעיף 2(ב), בסופו יבוא "על מינוי של סגן נשיא לעניני משפחה ועל כהונתו יחולו הוראות סעיף 9(ב) ו-(ג) לחוק בתי-המשפט [נוסח משולב], התשמ"ד-1984, החלות על מינויו וכהונתו של סגן נשיא בית-משפט שלום".
איל זנדברג: סעיף 9 – תיקון חוק בתי-משפט לענינים מינהליים בחוק בתי-משפט לענינים מינהליים, התש"ס-2000 (בחוק זה – חוק בתי-משפט לענינים מינהליים), בסעיף 3(ג), בסופו יבוא "על מינוי של סגן הנשיא ועל כהונתו יחולו הוראות סעיף 9 לחוק בתי-המשפט [נוסח משולב], התשמ"ד-1984, ואולם כהונתו של סגן הנשיא תיפסק אם חדל לכהן כשופט של בית-משפט לענינים מינהליים".
מנחם בן-ששון: מי בעד סעיפים 8 ו-9 להצעת החוק?
מנחם בן-ששון: הצבעה בעד סעיפים 8 ו-9 להצעת החוק – רוב נגד – אין נמנעים – אין הסעיפים נתקבלו.
מנחם בן-ששון: סעיפים 8 ו-9 להצעת החוק נתקבלו.
רן כהן: בחוק הדיינים אני מבקש להוסיף - - -
יצחק לוי: הנוסח הזה לא קיים.
רן כהן: אני מבקש לחזור להצעה שהופיעה בנוסח הקודם, לתיקון חוק הדיינים, שייאמר בה: "בחוק הדיינים, תשט"ו-1955 (בחוק זה – חוק הדיינים) במקום סעיף קטן ד(3) יבוא: ...".
מנחם בן-ששון: חבר הכנסת כהן, קיימנו על כך דיון.
יצחק לוי: חוק הדיינים לא היה בנוסח הכחול ולכן אפשר לטעון שזה נושא חדש.
יצחק לוי: היום הובהר בוועדה שהממשלה מכינה חוק דיינים, וזה חלק מהחוק ההוא.
מנחם בן-ששון: בנוסף, התברר שזמנם של הדיינים קצוב במילא בחוק.
רן כהן: אף-על-פי-כן אני אומר את דעתי.
משה גפני: אני מסכים, וביקשתי במהלך הדיון בוועדה להחיל את זה גם על הדיינים.
משה גפני: התבררו שני דברים, קודם כול מה שאמרת, אבל גם דבר חמור יותר, שהליבה של החוק לא רלוונטית כאן, הבקשה לקצוב את זמנו של נשיא בית-הדין הרבני הגדול, כי זמנו קצוב בחוק בלאו הכי והוא לא יכול לכהן יותר, בעוד שגם על-פי התיקון לנשיא בית-המשפט העליון אנחנו קוצבים את הכהונה ל-7 שנים.
מנחם בן-ששון: רבותי, מי בעד הצעת חברי הכנסת אופיר פינס-פז ורן כהן, להחזיר את הדיינים אל החוק?
מנחם בן-ששון: הצבעה בעד הצעת חברי הכנסת רן כהן ואופיר פינס-פז, להחזיר להצעת החוק את תיקון חוק הדיינים, שהופיע בסעיף 10 בנוסח הקודם – 1 נגד – רוב נמנעים – אין ההצעה לא נתקבלה.
מנחם בן-ששון: הצעת חברי הכנסת רן כהן ואופיר פינס-פז להחזרת התיקון לחוק הדיינים להצעת החוק, לא נתקבלה.
אופיר פינס-פז: תודיע לשר המשפטים שזאת הפעם הראשונה והאחרונה שאני מצביע יחד אתו בקדנציה הזאת.
איל זנדברג: סעיף 10 – הוראות מעבר "(א) מי שכיהן ערב תחילתו של חוק זה כנשיא בית-המשפט העליון, כמשנה לנשיא בית-המשפט העליון, כנשיא בית-הדין הארצי לעבודה או כסגן נשיא בית-הדין הארצי לעבודה, כנשיא בית-דין אזורי לעבודה או כסגן נשיא בית-דין אזורי לעבודה לא יחולו על מינויו ועל כהונתו בתפקיד האמור, הוראת סעיף 8(ב) לחוק העיקרי, כנוסחה בסעיף 1 לחוק זה, והוראת סעיף 5(ג) לחוק בית-הדין לעבודה, כנוסחה בסעיף 7(1) לחוק זה, לפי הענין.
איל זנדברג: " סעיף קטן (א) אומר: לגבי כל בעלי התפקידים שמנינו כאן, ורק הם, ההסדר החדש שקובע כהונה של 7 שנים יחול רק על הבאים בתור.
איל זנדברג: מי שמכהן היום ימשיך לכהן עד פרישה על-פי ההסדר הקיים.
איל זנדברג: זאת הוראת מעבר מכאן ואילך.
אופיר פינס-פז: למה הנשיאים של בתי-משפט מחוזיים לא כלולים בהוראת המעבר?
איל זנדברג: כי נשיאי בתי-המשפט המחוזיים מכהנים היום 4 שנים ועוד 4 שנים ועוד 4 שנים ולכן נכללים בהוראת המעבר המורכבת יותר שתבוא בהמשך, בסעיף קטן (ב).
איל זנדברג: סעיף קטן (א) חל רק על מי שהיום יכול לכהן עד הפרישה.
איל זנדברג: כאשר עוברים לכהונה קצובה, הוראת המעבר קובעת שזה יחול רק על הבאים בתור.
איל זנדברג: לנשיאי בתי-משפט מחוזיים כבר היום היתה כהונה רק של 4 שנים, ואחר-כך אולי של עוד 4 שנים ועוד 4 שנים נוספות – הפרקטיקה היתה הארכה.
אופיר פינס-פז: מה אם אדם סיים 7 שנים כנשיא בית-המשפט העליון והוא בן 60?
אופיר פינס-פז: חייבים להפריש אותו מן המערכת.
מנחם בן-ששון: מי בעד הצעת סיעת חד"ש, שסעיף קטן 10(א) יימחק?
איל זנדברג: ההסתייגות אומרת שיש למחוק את הסעיף, כלומר נדרשת רק הצבעה אחת.
מנחם בן-ששון: הצבעה בעד הצעת סיעת חד"ש, למחיקת סעיף קטן 10(א) בהצעת החוק – אין נגד – רוב נמנעים – 1 ההצעה לא נתקבלה.
מנחם בן-ששון: הצעת סיעת חד"ש למחיקת סעיף 10(א) לא נתקבלה.
מנחם בן-ששון: מי בעד הוראת המעבר בסעיף 10(א)?
מנחם בן-ששון: הצבעה בעד סעיף 10(א) להצעת החוק – רוב נגד – אין נמנעים – 1 הסעיף נתקבל.
מנחם בן-ששון: סעיף קטן 10(א) נתקבל.
איל זנדברג: הוראת המעבר בסעיף קטן (ב) מתייחסת לנשיאים וסגני נשיא בערכאות הכלליות הנמוכות, מחוזי ושלום, שהיום יש להם תקופת כהונה ל-4 שנים, שאפשר לחדשה, ולכן ההוראה מורכבת.
איל זנדברג: הם יעברו לכהונה של 7 שנים, בלי אפשרות לחידוש הכהונה.
איל זנדברג: מכאן הוראת המעבר לגבי אלה שכבר התמנו.
איל זנדברג: מבחינים בין שלוש קבוצות לפי ותק: צעירים שהוותק שלהם היום עד 4 שנים יכהנו לכל היותר 8 שנים, כל תקופת הוותק המצטברת; מי שהוותק שלו בין 4-8 שנים ימשיך לכהן לכל היותר עד 9 שנים; והוותיקים מאוד, שמכהנים כבר יותר מ-8 שנים במצטבר יכהנו עד 1 במרס 2009 או עד תום תקופת הכהונה.
איל זנדברג: בכל מקרה אנשים לא יפסיקו כהונתם לפני המועד שנקוב בכתב המינוי האישי שלהם.
מנחם בן-ששון: זה מה שנקרא חסד במילואו.
איל זנדברג: "(ב) מי שכיהן ביום תחילת החוק כנשיא או כסגן נשיא בבית-משפט מחוזי או בבית-משפט שלום, תהיה תקופת כהונתו המצטברת בתפקיד האמור כמפורט להלן, לפי הענין, ולא ניתן לשוב ולמנותו לתקופת כהונה נוספת לאותו תפקיד: (1) לענין מי שמונה לראשונה לתפקיד האמור במהלך ארבע השנים שקדמו ליום תחילת החוק – שמונה שנים או עד תום התקופה הנקובה בכתב המינוי, לפי המאוחר;"
דוד רותם: אתה בעצם מאריך לו אוטומטית את התקופה למרות שכתב המינוי שלו ל-4 שנים, ואתה נותן לו 8 שנים.
איל זנדברג: זו המהות שדובר עליה ארוכות בדיון, זו המשמעות.
איל זנדברג: "(2) לענין מי שמונה לראשונה לתפקיד האמור לפני ארבע השנים שקדמו ליום תחילת החוק אך לא לפני שמונה שנים מיום תחילת החוק – תשע שנים או עד תום התקופה הנקובה בכתב המינוי, לפי המאוחר; (3) לענין מי שמונה לראשונה לתפקיד האמור לפני שמונה השנים שקדמו ליום תחילת החוק – עד יום ...
איל זנדברג: בטבת התשס"ט (1 במרץ 2009) או עד תום התקופה הנקובה בכתב המינוי, לפי המאוחר.
דוד רותם: אני מציע לומר בסעיף: "עד תום 7 שנים מיום תחילת המינוי האחרון", בכל מקרה.
מנחם בן-ששון: אתה אומר שנאשר אותו כבר עכשיו.
מנחם בן-ששון: מי בעד ההצעה של חבר הכנסת דוד רותם?
מנחם בן-ששון: הצבעה בעד הצעת חבר הכנסת דוד רותם לסעיף 10(ב) בהצעת החוק – 3 נגד – 6 נמנעים – אין ההצעה לא נתקבלה.
מנחם בן-ששון: הצעת חבר הכנסת רותם לתיקון סעיף 10(ב) לא נתקבלה ותהפוך להסתייגות.
מנחם בן-ששון: מי בעד סעיף 10(ב)?
מנחם בן-ששון: הצבעה בעד סעיף 10(ב) להצעת החוק – 8 נגד – אין נמנעים – אין הסעיף נתקבל.
מנחם בן-ששון: סעיף 10(ב) נתקבל.
איל זנדברג: "(ג) מי שכיהן ערב תחילתו של חוק זה כשופט ראשי או כסגן שופט ראשי בבית דין אזורי לעבודה, תוארו יהיה "נשיא" או "סגן נשיא", לפי הענין, בהתאם להוראות סעיף 6(א) לחוק בית-הדין לעבודה, כנוסחו בסעיף 7(2) לחוק זה.
איל זנדברג: " אני מבקש להעיר, מפאת החיפזון שבהכנת הנוסח בין הישיבות ייתכן וההוראה הזאת מיותרת, אבל הכוונה בכל מקרה – ונמצא לזה נוסח מתאים – שהתארים יהיו מיידיים.
מנחם בן-ששון: מי בעד סעיף קטן 10(ג), באם צריך אותו?
מנחם בן-ששון: הצבעה בעד סעיף 10(ג) להצעת החוק – רוב נגד – אין נמנעים – אין הסעיף נתקבל.
מנחם בן-ששון: סעיף קטן 10(ג) נתקבל פה אחד.
מנחם בן-ששון: מי בעד אישור הצעת החוק כולה?
מנחם בן-ששון: הצבעה בעד הצעת חוק בתי-המשפט (תיקון מס' 45) (מינוי ותקופת כהונה של נשיא וסגן נשיא), התשס"ז-2007 – 10 נגד – אין נמנעים – אין הצעת החוק נתקבלה.
מנחם בן-ששון: הצעת החוק נתקבלה פה אחד.
זאב אלקין: חבר הכנסת דוד רותם נבחר פה אחד.
זאב אלקין: בשמחה רבה אני מפנה לך את הכסא.
דוד רותם: חברים, תודה על האמון.
דוד רותם: אני מקווה שהוועדה הזאת תמלא את הציפיות שלה.
דוד רותם: בפני הוועדה הזאת עומדות בעיות רציניות מאוד, קשות מאוד, שנוגעות לנושאים חוקתיים הקשורים לכללי המשחק הדמוקרטי.
דוד רותם: אני רוצה לומר לכם, אני לא מתכוון שהוועדה הזאת תהיה חותמת גומי של גופים אחרים.
דוד רותם: אני רוצה שכולנו נדע, כאשר החוקים האלה יגיעו לוועדה, אנחנו נקיים בהם דיונים רציניים.
דוד רותם: זה לא אומר שנקיים דיונים ארוכים מדי, אבל נקיים דיונים רציניים.
דוד רותם: בסופו של דבר, אני מקווה שהחברים יצביעו פה שלא לפי קואליציה אופוזיציה, אלא מה טוב למדינת ישראל.
דוד רותם: בסופו של דבר, בוועדה הזאת נחתכים חייהם היום יומיים של אזרחי ישראל.
דוד רותם: אני רוצה לומר לכם, אני מקווה שהוועדה הזאת תשב חמישה ימים בשבוע, כמו שהיא רגילה.
דוד רותם: למדתי ממורי ורבי, היושב ראש הקודם, חבר הכנסת בן-ששון, שהוועדה יושבת חמישה ימים בשבוע וההצבעות נערכות בדרך כלל ביום ראשון בתשע בבוקר וביום חמישי בשש אחר הצהריים.
דוד רותם: כך היה הנוהג בכנסת הקודמת.
זאב אלקין: אדוני יושב ראש הוועדה הנבחר, אני שמח לברך אותך, זכיתי לכהן כחבר בוועדה הזאת בכנסת הקודמת ולמדתי להכיר ולהעריך את המשמעות של הוועדה הזאת על כל תהליכי החקיקה וגם בסוגיות מרכזיות שנמצאות על הפרק של החברה והציבור בישראל, כמו חוקה, כמו שינויים בשיטת הממשל ויציבות הממשלה.
זאב אלקין: למעשה מדובר באחת מהוועדות החשובות ביותר בכנסת.
דוד רותם: מה זאת אומרת אחת הישיבות החשובות?
זאב אלקין: אני ממנה היום את כולן, אני חייב לבחור בלשון דיפלומטית.
זאב אלקין: אני מכיר אותך היטב גם מהישיבה בוועדה הזאת וגם מפעילות משותפת בכנסת הקודמת, אין לי ספק שתהיה יושב ראש ועדה מצוין, אתה נכנס לוועדה אחרי היושב ראש, מורי ורבי, פרופסור מנחם בן-ששון, ואין לי ספק שמה שנעשה בקדנציה הקודמת ומה שתעשה אתה בקדנציה הזאת, יביאו את ועדת החוקה לאחת מהבמות המרכזיות ביותר, לא רק בכנסת אלא בכלל בדיון הציבורי במדינת ישראל.
זאב אלקין: אני יודע, כפי שאמרת, שלא תהיה חותמת גומי.
זאב אלקין: אולי יהיו רגעים שגם נתווכח, אבל אני חייב להגיד לך, שאני שמח על כך, שבראשות ועדת החוקה עומד מישהו שיפעל בראש וראשונה לטובת המדינה וזה מה שיעמוד בראש מעייניו.
זאב אלקין: אני בטוח שגם נדע למצוא שפה משותפת כדי להגיע למטרות האלה לטובת המדינה והציבור.
זאב אלקין: אני מאחל לך בהצלחה, אין לי ספק שתצליח, ואני תומך בשתי ידיים ברצון שלך שהוועדה הזאת תמשיך להיות פעילה כמו שהיתה בכל ימי השבוע ותעשה את השירות הנאמן.
רוני בר-און: אני מברך אותך על הבחירה, בהינתן שזאת ועדה שצריכה להיות מונהגת על ידי חבר הקואליציה, זאת בחירה שבהחלט קולעת לטעמי האישי, אני חושב שאני מכיר אותך פה יותר טוב מכל האנשים שנמצאים כאן בחדר, אלא אם בני משפחתך הקרובים נמצאים כאן.
דוד רותם: אשתי מכירה אותי פחות שנים ממך.
רוני בר-און: בהכירי גם את היכולות שלך בשדה המשפט, מהמעט שנחשפתי בכנסת הקודמת לפעילותך והשתלבותך המהירה במרחב הזה, גם דברים שדיברנו או החלפנו בינינו ושלא ארחיב בהם, אני באמת שמח שהוועדה החשובה הזאת הופקדה בידיך.
רוני בר-און: אני הייתי חבר בוועדה הזאת טרם כניסתי לממשלה, מיקי איתן הנהיג אותה, למרות שהיינו ממפלגה אחת במרבית הקדנציה, אחר כך בשתי מפלגות, אחרי הפילוג בליכוד, מיקי ואני, מאז ומעולם, היינו בני פלוגתא, אבל בני פלוגתא לגופו של עניין ולא לגופם של אנשים או מפלגות או מניפולציות פוליטיות.
רוני בר-און: אני יודע על פועלו המצוין של מנחם, שתיכף ארחיב, אני יודע יותר בענייני המידות שלו מאשר בעשייה שלו בוועדה, אבל הייתי מציע לך, באמת מציע לך, לקחת כמודל את ההתנהלות של שני קודמיך בוועדה, מיקי איתן, שהיה איש עקרונות לעילא ולעילא, איש עבודה שמעטים כמוהו הכרתי, מבחינת המחויבות מבוקר ועד ליל, לא ברמה של הצבעות ביום ראשון בשש בבוקר או ביום חמישי בשש בערב - - -
דוד רותם: לא, זה מנחם.
רוני בר-און: אני לא אומר סתם בעניין הזה.
רוני בר-און: כמוך, כמוני, ומנחם עדי, שכמה ניסיונות אני עשיתי למנוע את העוול הפוליטי שנגרם לו כתוצאה מזה שהוא הקדיש את העבודה פה וזנח את הצד שחבר במפלגה דמוקרטית צריך לעשות, זה פעילות פוליטית.
רוני בר-און: אבל סוף טוב הכול טוב, מהעז של הבחירה הקלוקלת של מתפקדי קדימה יצא טוב לאוניברסיטה העברית ולאקדמיה, בוודאי למנחם.
רוני בר-און: לו היה שומע לי, הייתי עושה כדי שהיה מוציא מקום עוד יותר בולט במנגנון האקדמי כדי להביא את המידות שלו והיכולות שלו, אבל לא שמע לי.
רוני בר-און: עוד ישמע לי.
רוני בר-און: כצרכן של הוועדה ולא כחבר בוועדה, כשר בממשלה, שר שהרבה מאוד רגולציה חוקית יצאה מבית היוצר של המשרד שלו וקיבל חזרה ממך, אני חייב לך תודה גדולה, באמת, עשית דברים חשובים מאוד, דברים שמלכתחילה נראו חסרי סיכוי, גם מבחינת אורך הפרוצדורה והתהליך, אני מקווה מאוד שהממשלה החדשה לא תשווה בנפשה לשנות מהדברים שעלה לנו בדמים להעביר - כשאני אומר בדמים, אני מדבר בדמים תרתי משמע – למרות הרוחות הלא טובות שמנשבות.
דוד רותם: תשנה, כי לא כל מה שאתם עשיתם, גם בוועדה הזאת, הוא טוב.
רוני בר-און: להפך, אני אומר, מה שעשינו טוב, אל תקלקלו.
רוני בר-און: מה שעשינו רע, תתקנו.
רוני בר-און: אני לא אומר אחרת.
רוני בר-און: רחוק מלהיות שלו עם כל מה שעשינו, אבל עשינו הרבה דברים חשובים, הוועדה עשתה.
רוני בר-און: נשתדל לעזור לך ככל יכולתנו ולתמוך בך כאשר תעשה את הדברים הנכונים באופן אובייקטיבי לחלוטין.
רוני בר-און: נשתדל להכביד עליך אם תעשה את הדברים שאנחנו נהיה סבורים שהם אינם נכונים.
רוני בר-און: נמצא לנו שותפים נאמנים, יש לך אנשים מאוד מנוסים, אחד מאוד מנוסה בענייני כנסת, בענייני חקיקה של הכנסת, חיים רמון, אחד שהוא מנוסה קצת במשפט וגם קצת בכנסת, תקבל את כל הסיוע ואנחנו מברכים אותך בברכת הדרך, עלה והצלחה.
דוד רותם: אדוני היושב ראש לשעבר, מנחם בן ששון.
4398: אני לא חבר כנסת.
דוד רותם: אנחנו מכבדים אותך כפרופסור, אנחנו זוכרים מהקדנציה הקודמת, ישבו פה פרופסורים ודיברו ודיברו.
רוני בר-און: שזה לא ייצור תקדים שאנחנו מכבדים את הפרופסורים, לא את כולם.
4398: דודו, אתה מקבל את הפנינה של הכנסת ופנינת הפעילות הציבורית במדינת ישראל, אנחנו כולם יודעים את זה, מי ששירת כאן, האיכות שאתה יכול להגיע כאן בעבודה היא לא פונקציה של זמן, היא פונקציה של ההשכלה שיש לך, של יכולת העמקה שיש לך, ושל אנשים שנמצאים מסביבך.
4398: חברי הוועדה כאן, ומי כמוך יודע, חלק מהחוקים של מדינת ישראל טבועים בחותמך האישי, זה לא משנה מתי ישבת בקואליציה ומתי ישבת באופוזיציה, זאת עבודה משותפת של החברים כאן.
4398: אנשים יושבים כאן בזמן הדיון וגם בלילה אחרי זה, קוראים חומר וחוזרים מוכנים.
4398: התוצאה והתולדה, כמו שאמר רוני, הם חוקים נכונים וטובים.
4398: אל תיבהל ממהלכים גדולים וארוכים.
4398: זאת הוועדה שנכונה לך.
4398: זאת הוועדה שיש לה כוח העזר המשוכלל שיש לוועדות הכנסת, אני לא רוצה לפגוע באף אחד, זאת הוועדה שיש לה צוות מנהלי שבאישון לילה יגיד לך, עוד לא הזמנו את פלוני ואלמוני, צריך להשלים את ההזמנות.
4398: אנשים חיים פה את ועדת חוק חוקה חוק ומשפט, וחבל לא לנצל את זה.
4398: כבודה של הכנסת ופארה של הכנסת הוא בעבודה נכונה של הוועדה הזאת, בראש וראשונה.
4398: הלוואי ואחרות היו יכולות להגיע לכך גם כן.
4398: ומוץ זוכר את זה כשהוא עמד מולנו כלקוח ונאבק ושמע והיתה אוזן קשבת.
4398: זאת נקודה המוצא.
4398: היא לא ועדה עם הילה, זה המחיר - יש כאלה שהן חביבות התקשורת - משום שמסובך להבין את הדקויות שנעשות כאן.
4398: אבל זה הייחוד.
4398: לכן, לעומק, לאורך ולרוחב, ולא להיבהל מהדברים הגדולים והמטלות.
4398: רוני רמז לזה בתיקוני המכרזים, שני חברים שיושבים, אבי ואתה, לא החמצתם ישיבה והתוצאה היא תוצאה יפה בזכות התרומה המיוחדת של חברי הכנסת ולא רק של מקצועני הממשלה, והצוות המשפטי של הוועדה.
4398: משפט אחרון, מיקי נתן את זה כמשפט הפתיחה לכנסת הנוכחית, כשהוא היה יושב ראש הכנסת, אל תשכח את החוקה.
4398: אני אומר את זה בלי פאתוס, אבל אם יגיע היום ואני אצטרך להגיד את זה בפאתוס, אגיד את זה גם בפאתוס.
4398: זה לא בגלל שעות העבודה שהושקעו, האנומליה של החיים הציבוריים שלנו, בהרבה משום שעשינו פתרונות של תלאי על גבי תלאי.
4398: יש לך טיוטא מלאה לרוב הסעיפים ויש מחלוקת על שלושה או ארבעה, אבל אפשר להביא דברים להצבעה.
4398: זאת אומרת, כדאי לסיים את המהלך.
4398: אני מאחל לך, משום שאני גם מקנא בך, יש לך את היכולת לעשות את זה, יש לך האפשרויות לקדם, להביא את הדברים לידי הצבעה בקריאה ראשונה ולהכניס את המדינה לפאזה הבאה, זאת אומרת, שאנחנו נמצאים במצב חוקתי בין ראשונה לשנייה ושלישית.
4398: זה ישנה את העולם מבחינת דרכי החשיבה.
4398: לא אכפת לך גם להיכנס להיסטוריה, תיכנס להיסטוריה עם זה ולך בכוחך זה, החברים יהיו אתך.
4398: אני חבר קדימה, למרות שאני לא חבר פעיל כמו שהייתי רוצה להיות, המערכת תעמוד אתך עם שינויים ודקויות, אבל לך לקריאה ראשונה, אל תחמיץ את זה.
משה (מוץ) מטלון: ראשית אני רוצה לברך אותך , אני מצטרף לכל הברכות, אתה גם חבר במפלגה והכרתי אותך בחודשים של הפעילות המשותפת.
משה (מוץ) מטלון: אני חושב שאתה בהחלט איש ראוי.
משה (מוץ) מטלון: אני לא יכול להיכנס לוועדה מבלי לומר מספר מילות שבח גם ליושב ראש היוצא.
משה (מוץ) מטלון: הופעתי גם בוועדה הזאת כלקוח בתפקידי הקודם, אני רוצה לציין את ההגינות ואת היושרה ואת היושר, מעבר לאוזן הקשבת שקיבלנו פה בוועדה, יצאנו כולנו מהוועדה הזאת בהתרשמות עמוקה מאוד על המקצועיות שבה ועל ההגינות שבה, בוודאי כלפי הציבור שאני ייצגתי בתפקידי הקודם, אמשיך לייצג אותו פה, כנראה כל חיי אמשיך לייצג את העניין.
משה (מוץ) מטלון: אני רוצה להודות לך, מנחם, הרשמת את כולנו, הוועדה הרשימה את כולנו, פעלתם בצורה ההגונה ביותר, שמעתם את קולנו והוכחתם, אתה עמדת בראש הוועדה והוכחת, הבאת את כל כובד משקלך, גם האקדמי, כלפי הציבור הזה.
משה (מוץ) מטלון: תודה ותמשיך ותצא לדרכך החדשה, אני בטוח שתזכה שם להצלחות אדירות.
משה (מוץ) מטלון: אין לי ספק שביכולתך תגיע לשם.
משה (מוץ) מטלון: ושוב לך, אדוני יושב ראש הוועדה, דרך צלחה, אנחנו פה נושיט שתי ידיים, רגליים אני לא יכול להציע לך, אבל שתי ידיים אושיט לך.
אברהם מיכאלי: אדוני יושב ראש הוועדה הנבחר, ברכות.
אברהם מיכאלי: בקדנציה הקודמת, איך מנחם אמר, היינו ועדה וצוות לעניין שעבד פה, הפעם מנחם יחסר בצוות לעניין.
אברהם מיכאלי: אז נמשיך לעבוד באותה ענייניות, תמיד נשמח לעזור ונתווכח במה שצריך להתווכח, זה היתרון שלנו, שאנחנו לא יס-מנים, לא של אלה ולא של אלה.
אברהם מיכאלי: אתה מכיר את דעתי גם בעניינים שונים, אלה שחושבים שזה לא ילך, זה כן הולך, בדרך נכונה, בדרך של ישיבה עם האנשים הנכונים, מנחם ראה את זה כמה פעמים כשעלו נושאים עקרוניים מאוד, פתאום הדעה השתנתה אחרי שיושבים עם האנשים שצריך לשבת אתם ולהכריע דברים מסוימים.
אברהם מיכאלי: לכן אני חושב, שמצפה לנו כאן עבודה לא פשוטה, גם בנושאים המורכבים שיגיעו לדיון.
אברהם מיכאלי: מנחם נתן לנו כאן קורס של ניהול ועדה בצורה בלתי רגילה, זה שאנחנו לא מסכימים אתו על דיונים במוצאי שבת, זה כבר משהו אחר, אנחנו לרשותך בקטע הזה, ככל שנוכל נעזור בצורה הכי עניינית.
אברהם מיכאלי: יחד עם זאת, אני חייב להודות למנחם, לא חשבתי שזאת תהיה מסיבת הפרידה של מנחם, אבל למנחם מגיע שנודה לו באופן מיוחד.
אברהם מיכאלי: עוד לא קיבלתי את הסיכום, איפה הסיכום?
דורית ואג: שלחנו לכם עוד לפני חודשים.
דורית ואג: אבל יש לי עותקים, אפשר לבוא לקחת.
אברהם מיכאלי: מנחם, נתת לנו דוגמה מאלפת של אדם עם נתונים כמוך, בלי רקע משפטי, זה אולי היתרון שלך כי בסוף נכנסת לעניינים בצימאון וברצינות.
אברהם מיכאלי: אני חושב שצריך להעריץ את הכושר שלו לקרוא את כל הקלסרים.
אברהם מיכאלי: מנחם היה קורא קלסרים כמו תהילים.
דוד רותם: סיכמנו, שאנחנו מוסיפים לצוות הוועדה שלושה מתמצתים.
אברהם מיכאלי: הרבה ועדות יכולות ללמוד דוגמת ניהול כמו שאתה ניהלת, עסקנו כאן בנושאים רגישים מאוד, בתחומים קשים, וגם בהרבה נושאים משעממים.
אברהם מיכאלי: רוני הזכיר את הנושא של מכרזים, אנשים ישבו כאן ולא הבינו מה רוצים מאתנו.
אברהם מיכאלי: התמדנו בזה למרות כל הקושי ולא העברנו את זה בקלות.
אברהם מיכאלי: התווכחנו אתם ושינינו הרבה דברים.
דוד רותם: וקיבלנו התחייבות שלא קוימה.
דוד רותם: מנחם הצליח להוציא את ההתחייבות.
4398: חובות אבודים.
אברהם מיכאלי: מנחם, הדברים רשומים בדברי הכנסת, אם נשכח, ניזכר מהכתובים.
אברהם מיכאלי: תמיד אשמח שתהיה אורח שלנו.
אברהם מיכאלי: דודו, אני מבקש ממך, שמנחם יהיה אורח שלנו מדי פעם.
דוד רותם: אנחנו נזמין את מנחם קבוע לישיבות בתור פרופסור.
אברהם מיכאלי: אז תתרום מהניסיון שלך בוועדה כאן להמשך הצלחת הוועדה.
אברהם מיכאלי: אני מאחל לך הצלחה בתפקיד הרם והנחשב שלקחת עליך כרגע, שיהיה בהצלחה, בעזרת השם.
אורי אורבך: חבר כנסת חדש, לא כלקוח ולא כיצרן.
דוד רותם: נדמה לך, אתה לא יודע כמה פעמים היית כאן לקוח.
אורי אורבך: לא באופן פיזי, אני מניח שרוחי שלטה כאן במקום.
אורי אורבך: "אין לה מנחם" פסוק מאיכה, אבל אנחנו עוברים ממצב שאין לה מנחם לצמח דוד עבדך עת דודי, יש פסוק לכל דבר.
אורי אורבך: תלמידי חכמים מרבים שלום בעולם.
דוד רותם: זה מוכיח שאנחנו מתחילים את הבוקר עם בדיחות.
אורי אורבך: תלמיד חכם הוא הדרגה הגבוהה כי הלימוד הוא הדבר המרכזי שאנחנו מצווים עליו.
אורי אורבך: למה תלמידי חכמים מרבים שלום בעולם?
אורי אורבך: משום שהם עסוקים בלימוד.
אורי אורבך: אם הם היו חכמים, היו מתחילים לריב, אבל כשהם עסוקים בלימוד, הם מביאים שלום.
אורי אורבך: צריך להתנהג בעבודה הזאת, כל הזמן ללמוד.
אורי אורבך: אני אומר את זה גם לוותיקים, בוודאי לחדשים, להמשיך וללמוד ולהביא שלום בעולם.
דוד רותם: חבר הכנסת מקלב, יש לך דקה כי בעוד דקה אנחנו צריכים להפסיק את הישיבה מאחר ומליאת הכנסת מתחילה.
דוד רותם: לא קיבלנו אישור לנהל ישיבה בזמן מליאה.
אורי מקלב: אני רוצה לאחל לך הצלחה בתפקיד.
אורי מקלב: בראשות הוועדה עומד אדם שאישיותו וכל מהותו מתאימה מאוד לתפקיד הוועדה, גם בגלל הניסיון הרב.
אורי מקלב: אני רוצה לאחל לך הצלחה בתפקיד החדש.
דוד רותם: תודה רבה, אני מודה לכולכם, הישיבה נעולה.
דוד רותם: אנחנו נדון היום בדיווחים של השר לביטחון פנים ושר המשפטים לגבי נושא חוק זכויות נפגעי עבירה.
דוד רותם: אני רוצה לציין שקראתי בעומק רב את הדיווחים ודבר אחד לא מקובל עלי והוא לקבל דיווחים שהם בגדר מגילת העצמאות.
דוד רותם: המשמעות של דיווח היא דברים נקודתיים, ברורים, מסודרים ולא הצהרות כלליות.
דוד רותם: כשאני מקבל את הדיווחים האלה ואני קורא שם הצהרות בנוסח של אנחנו מתכוונים ואנחנו נעשה – זה לא דיווח.
דוד רותם: אני מבקש שבדיווחים הבאים – ועוד מעט נצטרך לקבל עוד דיווח - יהיה ברור וייאמר שעשינו את זה, את זה ואת זה.
דוד רותם: כאשר כותבים לי שמתכוונים לעשות, אני מבקש לקבוע לוחות זמנים.
דוד רותם: אני יודע שכל הנושא של המערכת הממוחשבת בפרקליטות המדינה עדיין לא עובד ואומרים לי שמתכוונים ועוד מעט יהיה מכרז, ואני יודע שעוד לא יצא המכרז כי אין אפילו תנאים לגבי מה צריך להיות במערכת הזאת, אז אי אפשר לכתוב לי שעוד מעט יעשו את זה.
דוד רותם: הייתי רוצה לעמוד על כמה נושאים ואני אתחיל עם משרד המשפטים.
דוד רותם: השאלה מה מצב הדיווח והטיפול בזכויות הנפגעים בעיקר בפרקליטות המדינה.
ענת אסיף: בוקר טוב.
ענת אסיף: יחד אתי נמצאות עוד שתי נציגות מהמשרד שמייצגות היום את המשרד ואת הפרקליטות.
ענת אסיף: כפי שכתבנו בדיווח – ואני גם אעדכן – פרקליטות המדינה, נכון להיום, לא מחוברת למערכת מנע המשטרתית.
ענת אסיף: אני יכולה לעדכן ולומר שמאז הדיווח של ינואר אנחנו כן נכנסנו למהלך ממוחשב של חיבור המחשב של פרקליטות המדינה למערכת מנע למרות שבהתחלה הכוונה הייתה להמתין למערכת תנופה שאמורה להתחיל לפעול במחצית 2010, כך אנחנו מקווים, אם הכל ילך לפי התוכניות.
ענת אסיף: למרות זאת, כרגע, ממש בימים האלה, אנחנו בודקים אפשרות כן לחבר את המערכת הקיימת למערכת מנע.
ענת אסיף: אני לא יודעת עד כמה לרדת לרזולוציות של המגבלות.
דוד רותם: תאמרי לנו את פרק הזמן.
דוד רותם: מתי זה יהיה מחובר?
ענת אסיף: זה תלוי בבדיקת ביניים שאני מקווה שתסתיים בעוד שבוע.
ענת אסיף: אם התוצאות של הבדיקה הזאת לא יהיו מספקות, יכול להיות שבכל זאת לא נחבר את המערכת כי זה יגרום להרבה יותר כשלים ובלבולים מאשר למתן אינפורמציה אמינה, זאת כאשר כמובן שהאינטרס הוא לתת אינפורמציה אמינה ולא רק לומר שיש חיבור.
ענת אסיף: אם הבדיקה תביא תוצאות טובות, זה עניין של, אני מניחה, לא יותר מחודש עד לחיבור המערכות.
דוד רותם: מתי התחילה הבדיקה?
ענת אסיף: אני כן רוצה לומר שמעבר לחיבור הממוחשב יש הנחיות לפרקליטים בפרקליטות המדינה לעדכן את הנפגעים.
ענת אסיף: אני יודעת שזה לא נעשה במאה אחוזים, אני יודעת שזה לא פשוט, אבל ברמת ההנחיה וככל שאנחנו, הנציגות מהמחוזות, בקשר עם פרקליטות המדינה לגבי תיקים שמגיעים מאתנו אליהם, הדברים נקשרים ואו שאנחנו מעדכנים את הנפגעים או שהפרקליטים בפרקליטות המדינה מעדכנים אותם.
דוד רותם: יש הנחיה לעדכן.
דוד רותם: יש מישהו שמפקח על קיום ההנחיה הזאת?
דוד רותם: יש מישהו שאחראי להנחיה הזאת?
ענת אסיף: בפרקליטות המדינה, כמו שאתם יודעים מהדיווח, אין עדיין יחידת סיוע, לא ניתן תקן ליחידת סיוע.
ענת אסיף: בפרקליטות המדינה יש רפרנטית לנושא הזה והיא פרקליטה בכירה מפרקליטות המדינה.
ענת אסיף: כשאתה אומר בקרה, אני לא יודעת בדיוק למה אתה מתכוון.
דוד רותם: אני מתכוון לדבר מאוד פשוט.
דוד רותם: אני מתכוון לכך שהיא בודקת אחת לחודש אצל הפרקליטים האם הם דיווחו, לא דיווחו, למי דיווחו, מה עשו וכולי.
דוד רותם: השאלה היא האם יש מישהו שבודק את זה.
דוד רותם: זה שלא הוקצה תקן, זה לא בסדר, אבל לא הוקצה תקן, אבל לפחות שמישהו יעשה את העבודה.
ענת אסיף: הבקרה לא נערכת כפי שאתה מקווה שהיא צריכה להיערך.
דוד רותם: כפי שהחוק רוצה שהיא תיערך.
ענת אסיף: לא, החוק לא אומר איך צריכה להיערך הבקרה.
דוד רותם: הוא לא אומר שצריכה להיות בקרה, אלא הוא אומר שצריך להיות דיווח.
ענת אסיף: אתה שאלת לגבי הבקרה ואני מסבירה.
ענת אסיף: הרפרנטית שהיא פרקליטה בכירה בפרקליטות המדינה לא עוסקת רק בזה.
ענת אסיף: מעצם העובדה שהיא לא עוסקת רק בזה, היא גם לא באופן מסודר, כמו שאתה אומר, פעם בחודש, מדברת עם כל הפרקליטים.
ענת אסיף: זה נעשה יותר לכיוון של משוב מהשטח כלפי מעלה כאשר מתעוררות בעיות, כשנפגעים פונים, ומדי פעם כשצריך להזכיר ולעדכן, זה נעשה.
ענת אסיף: זה שפעם בחודש או פעם בשבועיים היא יושבת עם כל הפרקליטים ועוברת על כל התיקים ובודקת אם היו דיווחים.
ענת אסיף: זה לא כך.
ענת אסיף: בקרה כזאת אין.
דוד רותם: דפנה היא הרפרנטית?
ענת אסיף: דפנה היא אחראית ארצית.
ענת אסיף: יש רפרנטית ושמה עורכת-דין רחל מטר.
דוד רותם: אני נפגע עבירה, איך אני פונה ואל מי אני פונה בפרקליטות המדינה כדי לקבל אינפורמציה?
ענת אסיף: כשהתיק בפרקליטות המדינה, יש שתי דרכים.